Nafarroako Parlamentuko Mahaiak, 2020ko azaroaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Bizitzeko Gutxieneko Diru-sarrerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Bizitzeko gutxieneko diru-sarrera jasotako espediente kopurua, urte hasieratik (urriaren 31ra arte), hilabeteka xehakatua.

Adierazi horietatik zenbatek jasotzen duten errenta bermatua.

Azken horietatik, adierazi zer portzentaje ordainduko den, oro har, bizitzeko gutxieneko diru-sarreraren kontura eta zenbat errenta bermatuaren kontura.

2. Bizitzeko gutxieneko diru-sarrera jasotzeko eskubiderik gabe errenta bermatua jasotako espediente kopurua, urte hasieratik (urriaren 31ra arte), hilabeteka xehakatua.

3. Nafarroako Gobernuak zenbat diru uste du aurreztuko duela 2020an bizitzeko gutxieneko diru-sarrera abian jartzen denean?

4. Nafarroako Gobernuak zenbat diru uste du aurreztuko duela 2021ean bizitzeko gutxieneko diru-sarrera abian jartzen denean?

Iruñean, 2020ko urriaren 20an

Foru parlamentaria: Marta Álvarez Alonso